На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-262/22-IV/01 од 16.03.2022. године,

Општинско веће општине Гаџин Хан на седници одржаној 16.марта 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства у износу од **450.000,00** динара (четиристотинепедесетхиљададинара) Општинској управи општине Гаџин Хан за израду пројекта парцелације и израду елабората.

1. Средства из тачке 1. овог предлога распоређују се у оквиру

**Раздео 5**

**Програм 15 – ОПШТЕ УСЛУГЕ ЛОКАЛНЕ САМОУПРАВЕ**

**ПА 0602-0001 – Функционисање локалне самоуправе**

**Функционална класификација 130 – Опште услуге**

**Позиција 51**

**Економска класификација 424600 –Геодетске услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана средства за ове намене.

Наведена средства су потребна за израду пројекта парцелације према Плану детаљне регулације радне зоне ,,Север“ у Гаџином Хану. Израда пројекта парцелације и израда елабората за реализацију пројекта у катастар непокретности је неопходна за потребе прибављања грађевинске дозволе за изградњу инфраструктуре радне зоне.

Према Понуди Геодетског бироа ,,Геодавс“ из Сурдулице број 04/2022 од 26.02.2022.године цена за наведени пројекат препарцелације износи 450.000,00 динара.

Средства за ове намене се обезбеђују из текуће буџетске резерве

Број: 06-400-142/22-III

У Гаџином Хану, 16.03.2022.године

ПРЕДСЕДНИК

ОПШТИНСКОГ ВЕЋА

Милисав Филиповић